Droogte: Noord-Kaap is amptelike rampgebied | Netwerk24
Droogte: Noord-Kaap is amptelike rampgebied
Deur Charné Kemp 10 Januarie 2020 12:25
Die Noord-Kaap is Vrydag onmiddellik tot rampgebied verklaar weens die voortslepende droogte in die provinsie.
Lindiwe Sisulu, minister van water, sanitasie en menslike nedersettings.
Lindiwe Sisulu, minister van water, sanitasie en menslike nedersettings, het dié aankondiging in Kimberley gedoen.
Sy het R200 miljoen beskikbaar gestel om dadelik verligting aan boere te bring. Die regering gaan ook 96 boorgate in die provinsie sink.
Dr. Zamani Saul, Noord-Kaapse premier, het gesê 80% van die provinsie is droog, terwyl 60% van die provinsie onder ’n ernstige droogte ly.
Die minister, premier en amptenare gaan as deel van die ingryping ook vandag problematiese rioolpompe en wanfunksionele rioolaanlegte in Kimberley besoek.
Meer oor: Lindiwe Sisulu | Noord-Kaap | Rampgebied | Droogte
Toe druppels val, lê boer op sy rug in stroom reënwater
Cyril móét ook droogtekrisis bespreek, sê Steenhuisen